NaiveNeuron/SloPal huggingface dataset:
Kollár, Boris, predseda NR SR (2022-06-14):
Vážené pani poslankyne, vážení páni poslanci, skôr ako budeme pokračovať v rokovaní, dovoľte mi na balkóne rokovacej sály privítať žiakov a učiteľov gymnázia z Vranova nad Topľou. Vitajte! (Potlesk.) Pokračujeme v prerušenom rokovaní v druhom čítaní o vládnom návrhu zákona o mediálnych službách, tlač 765 (762, pozn. red.). Pani ministerka sa hlási o slovo. [Pokračovanie rokovania o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách) , tlač 762.]
B. Bugár, podpredseda NR SR: (2003-10-22):
(Hlasovanie.) Prítomných 141 poslancov, za návrh hlasovalo 140, nehlasoval 1. Konštatujem, že tento návrh sme schválili. vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe (tlač 402). Pán poslanec Kondrót, nech sa páči, môžeme pristúpiť k hlasovaniu.
Blanár, Juraj, podpredseda NR SR (2021-02-25):
Na vaše vstúpenie, pani poslankyňa, päť faktických poznámok. Ako prvý – pán poslanec Eduard Kočiš.
P. Hrušovský, podpredseda NR SR: (2001-12-04):
(Hlasovanie.) Prítomných je 103 poslancov, za návrh 11, proti 49, zdržalo sa 43. Návrh sme neschválili.
Blanár, Juraj, podpredseda NR SR (2022-12-08):
Pán poslanec Eduard Kočiš s faktickou poznámkou.
Kočiš, Eduard, poslanec NR SR (2021-11-30):
Veľmi pekne ďakujem za slovo, pán predseda. Ja som nechcel prvotne ani reagovať na pána kolegu Valáška, ale to sa jednoducho nedá. Ja keď si už myslím, že väčšiu kravinu Progresívne Slovensko nedokáže zosmoliť alebo nejakým spôsobom predniesť do pléna Národnej rady Slovenskej republiky vo forme zákona, tak pán kolega Valášek ma dokáže prekvapiť o to viac, čo som si myslel. Pán kolega Valášek, ja vôbec nechcem degradovať nejak inštitút znásilnenia, ktorý sa vy tu snažíte presadzovať ako niečo, niečo úžasné, niečo zvláštne, čo idete v podstate chrániť, ale skúste si, skúste sa zamyslieť nad takou jednoduchou vecou, čo keď Slovák znásilní Bulharku? Veď tí Bulhari súhlas dávajú úplne ináč ako Slováci (smiech v sále), oni kývajú s tou hlavou úplne opačne. Ja by som sa napríklad zamýšľal nad takouto vecou, či Progresívne Slovensko neuvažovalo takýmto spôsobom, že môže dôjsť až k medzinárodnému znásilneniu? (Smiech v sále.) Lebo vy ma naozaj prekvapujete takým spôsobom, že ja, že ja nestíham reagovať, čo to všetko vám napíšu a vy ako poslušný sluha prídete do pléna Národnej rady Slovenskej republiky, koninu za hlúposťou odprezentujete, odverklíkujete a snažíte sa národ presvedčiť, že to, čo príde z tohto nášho košiara z liberálneho Progresívneho Slovenska, je niečo správne, niečo úžasné. Ja Bohu ďakujem každý deň, že ste sa nedostali ako Progresívne Slovensko do pléna Národnej rady Slovenskej republiky vo väčšom počte, pretože to by sme asi naozaj už nezvládali. Záver by som už len skúsil ukončiť asi takým vtipom alebo takým fejtónom, že Jána sa pýtajú v krčme, že: „Jano, mal si včera sex?“ A Jano hovorí: „Ta tak na polovicu.“ „Ako je to na polovicu?“ „No tak ja som chcel a ona nie.“ To ste celí vy v tom Progresívnom Slovensku. Proste idete od úplne zlého k totálnej katastrofe. Pán kolega Valášek, prosím vás pekne, prestaňte s týmito vecami.
Jurinová, Erika, podpredsedníčka NR SR (2012-12-05):
Ďakujem pekne pánovi poslancovi. Na vaše vystúpenie registrujem jednu faktickú poznámku. Uzatváram možnosť prihlásiť sa s faktickou. Nech sa páči, pán poslanec Osuský.
P. Paška, predseda NR SR: (2009-06-24):
(Hlasovanie.) 134 prítomných, 81 za, 52 sa zdržalo, 1 nehlasoval. Schválili sme návrh zákona o pedagogických zamestnancoch . Pán poslanec Rehák uvedie (potlesk) hlasovanie o návrhu uznesenia k návrhu výročnej správy o činnosti Fondu národného majetku za rok 2008. Tlač 1082.
I. Mikloš, podpredseda vlády a minister financií SR: (2004-03-17):
Správa bola pôvodne vypracovaná na základe návrhu skupiny poslancov na 21. schôdzi Národnej rady. V súlade s uznesením Národnej rady Slovenskej republiky zo 4. februára 2004 bola aktualizovaná a doplnená o výsledky analýz zohľadňujúcich štatistické údaje za január 2004, najmä vývoj inflácie. Navyše správa bola doplnená aj o ďalšie významné informácie, ktoré môžu lepšie vysvetliť súčasné a budúce vplyvy reforiem na jednotlivé typy domácností. Doplnená je o prezentácie dopadov aj na ďalšie typy rodín a sociálne odkázaných a o závery zhodnotenia OECD súvisiace s danou problematikou. V prílohe materiálu je zdokumentovaný konzervatívny charakter makroekonomickej prognózy vypracovanej na ministerstve financií, ktorá je priamo previazaná s predkladanými predikciami sociálneho vývoja a ktorá reflektuje globálny vplyv predmetných reforiem na strednodobý vývoj ekonomiky. V materiáli sa podobne ako v pôvodnom znení posudzujú zmeny, ktoré priniesol rok 2004 a ktoré sa bezprostredne týkajú nominálnych a reálnych príjmov domácností. Ide predovšetkým o zavedenie rovnej dane na úrovni 19 percent, zjednotenie sadzieb dane z pridanej hodnoty, zvýšenie regulovaných cien, zavedenie daňového bonusu, zmeny v oblasti sociálnych dávok a zavedenie nového valorizačného mechanizmu v prípade dôchodcov. Správa poskytuje odhady vplyvu uvedených reforiem a zmien na čistý reálny príjem jednotlivých skupín obyvateľov. V centre pozornosti sú predovšetkým pracujúci a dôchodcovia, ako aj sociálne odkázaní. Vplyv zmien je odhadovaný pre rok 2004, ale aj z hľadiska strednodobého výhľadu do roku 2007. Výsledky, ktoré dokument prezentuje, sa opierajú o analýzy a prognózy vypracované na ministerstve financií a na ministerstve práce, sociálnych vecí a rodiny. Štatistické údaje o vývoji v mesiaci január si nevyžiadali zmeny v pôvodných odhadoch očakávaných vplyvov reforiem. Aktualizované analýzy potvrdzujú závery pôvodnej správy. V roku 2004 budú ešte prechodne zvýšené náklady domácností najmä z titulu posledných nevyhnutných úprav regulovaných cien a nepriamych daní, avšak v žiadnom prípade, a to by som rád zdôraznil, nedôjde k dramatickému zhoršeniu celkovej reálnej situácie pracujúcich a dôchodcov v roku 2004. V mnohých prípadoch práve zmena dane z príjmov a zmena v prideľovaní podpory na deti zabezpečí rast príjmov rodín. Vzhľadom na stredno- až dlhodobé ciele pôjde súčasne len o mierne dočasné zhoršenie situácie u niektorých skupín obyvateľov, ktoré možno považovať za akceptovateľné. V rokoch 2005 až 2007 sa už očakáva rast reálnych miezd nad úrovňou 2 percent, ktorý bude prirodzeným dôsledkom zefektívnenia a posilnenia ekonomiky vplyvom zavádzania reforiem. Nový valorizačný systém dôchodkov bude reflektovať pozitívny vývoj miezd a inflácie v národnom hospodárstve a prinesie v sledovanom období aj vysoký reálny stav dôchodkov. Ďakujem za pozornosť.
B. Bugár, podpredseda NR SR: (2004-11-30):
Otváram rozpravu k tomuto bodu programu a pýtam sa, či sa hlási niekto ústne do rozpravy. Ako jediný pána poslanec Blanár. Končím možnosť sa prihlásiť ústne do rozpravy. Pán poslanec, máte slovo.
M. Číž, podpredseda NR SR: (2008-09-18):
Vážené kolegyne, kolegovia, pán poslanec Jasaň bol posledný prihlásený do rozpravy. Faktické poznámky neregistrujem, preto vyhlasujem rozpravu za skončenú. Chcem sa opýtať navrhovateľov... (Hlas z pléna.) Prosím? Pardon, tak ešte vyhlasujem rozpravu za skončenú. Pán minister, som vás neregistroval, to znamená, ale kľudne otvárate svojím vystúpením rozpravu a nech sa páči, máte slovo, vystúpte s tým, že, samozrejme, v zmysle rokovacieho poriadku sú s tým spojené aj isté konzekvencie. Máte slovo, pán minister.
Paška, Pavol, predseda NR SR (2012-09-19):
Za klub SaS je prihlásený písomne pán poslanec Poliačik.
Kaliňák, Robert, podpredseda vlády a minister vnútra SR (2013-02-07):
Myslím, že v dnešnej situácii po dlhých rokoch vidíme pravé rodinné fanúšikovské šialenstvo, ktoré prebieha dneska na bratislavskom Slovane. Myslím, že toto by sme chceli chcieť všetci. Verím, že bude mať olympiáda v Tatrách všeobecnú podporu celého politického spektra. Ďakujem. (Potlesk.)
P. Hrušovský, predseda NR SR: (2003-11-07):
(Hlasovanie.) 128 prítomných, 124 za, 4 sa zdržali. Bod 1 zo spoločnej správy sme schválili. Nech sa páči, ďalší návrh. Ľ. Navrátilová, poslankyňa: Pán predseda, dajte teraz, prosím, hlasovať o bode 2 zo spoločnej správy.
Blanár, Juraj, podpredseda NR SR (2023-06-23):
Takže počkáme, kým pani Bittó Cigániková príde.
Bugár, Béla, podpredseda NR SR (2016-11-30):
Ďakujem. Otváram rozpravu. Konštatujem, že som dostal písomnú prihlášku pána poslanca Mihála a pani poslankyne Cigánikovej. Pán poslanec Mihál tu nie je, stráca poradie. Pani poslankyňa Cigániková, nech sa páči, máte slovo.
Pellegrini, Peter, predseda NR SR (2023-10-25):
Pán predseda výboru Mikulec.
Poliačik, Martin, poslanec NR SR (2013-12-17):
Budem reagovať len na pána kolegu Jasaňa, aj keď už odišiel. Nikto zo SMER-u v tejto diskusii nevystúpil. To je argument za všetko. Môžte sa teraz oháňať vo faktických poznámkach tým, ako vy ste chceli strašne odborne diskutovať, ale v rozprave k tomuto návrhu zo SMER-u nezaznel jediný hlas, len pár poznámok pána Martvoňa. Keby ste boli naozaj pripravení na reálnu diskusiu, tak môžete ísť, pán kolega, za ten pultík a povedať, v čom je ten návrh dobrý a v čom nie je dobrý. Ja som jediné, čo som povedal, že som očakával zo strany sociálnych demokratov, že sa k tomuto návrhu vyjadria, pretože v štandardnej európskej krajine by s takýmto návrhom, ktorý prerozdeľuje vo významnejšej miere verejné zdroje ako doteraz, prichádzala práve sociálna demokracia. Ak nejaký novinár prekrútil vaše slová, tak mi je to ľúto, ja som čerpal z verejných zdrojov a robí to každý jeden z nás. Ak ste to mysleli inak, ospravedlňujem sa, ospravedlňujem sa, nachádza, čerpal som iba z tých zdrojov, ktoré sú verejné, prístupne každému z nás. Hádam nebudeme za sebou chodiť každý jeden a každý jeden výrok, ktorý sa zjaví v novinách, si budeme jeden od druhého pýtať vysvetlenie. Ďakujem veľmi pekne.
Raši, Richard, poslanec NR SR (2020-07-23):
Ďakujem pekne, Peter. Tak ma napadlo, že keď sa bude raz písať história a bude sa spomínať meno predsedu vlády, tak určite pri, pri ňom bude vždy svietiť slovo plagiát a plagiátor, pri jeho diplomovej práci, a myslím si, že pri jeho mene bude navždy svietiť slovo fejk, lebo aj on je taký falzifikát a taká napodobenina normálneho premiéra, nie úplne dobre vydarená, taký čínsky fejk. Ďakujem pekne.
Klus, Martin, poslanec NR SR (2019-02-14):
Opäť ďakujem pekne za odpoveď, pán minister. Nedá mi neopýtať sa, ako pán minister Pompeo reagoval na tú férovú súťaž obchodnú, keďže je súčasťou vlády prezidenta Donalda Trumpa, ktorý išiel do kampane s heslom America First, a práve vo férovej súťaži, ktorá by mohla byť obmedzená novými colnými tarifami, úprimne povedané, najviac asi zasahujúcich práve krajiny, ako je Slovenská republika, sa čoraz aktívnejšie hovorí. Takže máme nejakú konkrétnu odpoveď, možno aj prísľub, že takéto niečo Slovenskej republike nehrozí?
Madej, Róbert, poslanec NR SR (2014-06-24):
Ďakujem pekne, pán predseda, o ďalšom podanom pozmeňovacom návrhu v rozprave, a to podanom pánom poslancom Kaníkom, nemôžeme hlasovať vzhľadom k tomu, že bol schválený bod 1 zo spoločnej správy. Budeme teda hlasovať o ďalšom pozmeňovacom návrhu, ktorý je pozmeňovací návrh, ktorý podala pani poslankyňa Kučerová.
Hufková, Eva, poslankyňa NR SR (2015-09-22):
Ďakujem pekne. Pán predseda, dajte, prosím, hlasovať o tom, že Národná rada Slovenskej republiky a) vyslovuje súhlas s uvedenou dohodou, b) rozhodla o tom, že ide o medzinárodnú zmluvu, ktorá má prednosť pred zákonmi.
Číž, Miroslav, podpredseda NR SR (2014-12-04):
Ďakujem, pán minister. Pýtam sa spravodajcu, či chce vystúpiť. Ďakujem pekne. Teda, kolegyne, kolegovia, prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 1278). Návrh na prerokovanie vo výboroch je v rozhodnutí č. 1279. Teraz dávam slovo ministrovi poľnohospodárstva a rozvoja vidieka Slovenskej republiky pánovi Ľubomírovi Jahnátkovi, ktorý tento návrh zákona uvedie.
Brocka, Július, poslanec NR SR (2014-03-20):
Áno, ďakujem pekne. Pán kolega Kadúc (Hlasy v sále.), pán kolega Kadúc, na prijatie ústavného zákona treba 90 hlasov. Nemáme v opozícii toľko hlasov. A druhá veta. Opakujem k tomu akože kšeftu, pán kolega, KDH v prezidentských voľbách v druhom kole podporuje Andreja Kisku, nie Roberta Fica.
Zmajkovičová, Renáta, podpredsedníčka NR SR (2014-04-01):
Pán poslanec Galko, Simon. Uzatváram možnosť prihlásiť sa. Pán poslanec Galko.
Vetrák, Milan, poslanec NR SR (2020-09-02):
Zvolávam ústavnoprávny výbor ihneď, možno ihneď-ihneď, ešte pred tým gestorským, v zasadačke do ústavnoprávneho výboru.
Figeľ, Ján, podpredseda NR SR (2015-11-24):
Nech sa páči, pokračujte.
Vaľová, Jana, poslankyňa NR SR (2013-03-20):
Prosím, pán predseda, teraz dajte hlasovať o piatom návrhu pani poslankyne Jurínovej.
P. Paška, predseda NR SR: (2009-09-16):
(Hlasovanie.) 139 prítomných, 128 za, 11 sa zdržalo. Tieto body sme schválili.
Kéry, Marián, poslanec NR SR (2014-11-09):
... žiadna suma, ani cent, ani euro, a vy nemáte hanbu povedať, že my sme zase urobili nejaký vývar. Pán Frešo, teraz ste sa ukázali v úplnej nahote, vy demokrati z SDKÚ. Prosím vás, vaše boľačky v SDKÚ nás nezaujímajú. Tie si riešte sami. Vidím, že ste dosť nervózny. Ďakujem za pozornosť. (Potlesk.)
Zemanová, Anna, poslankyňa NR SR (2016-09-21):
Ďakujem pekne za slovo. Presne tak, ako bolo povedané v rozprave, tak výpis z obchodného registra má platnosť tri mesiace a medzitým môže dôjsť aj k desiatim zmenám. Čiže to overenie tej právnej identity v danom okamihu, kedy pri nejakom podpise zmluvy alebo pri nejakom úkone niekto donesie tri mesiace starý výpis z obchodného registra alebo živnostenského registra, už dávno to situácia nemusí byť platná. Čiže je, aj by som povedala, oveľa legitímnejšie, keď si ten daný účastník vzťahu, či to je verejná, teda samospráva, alebo štátna správa, napojí sa na portál, ktorý je spravovaný štátom, tak ten údaj, ktorý vidí v tom danom okamihu, je ďaleko čerstvejší ako ten, ktorý možno má s guľatou červenou pečiatkou v rukách. To znamená, že naozaj treba urobiť zmenu aj na tých portáloch, aby nebolo tam uvedené, že má len informatívny charakter. Táto informácia následne si bude vyžadovať úpravu teda v tom počítačovom systéme. Ale tiež si myslím, že akože pre právne úkony typu nejakého prevodu spoločnosti a podobne navzájom asi si budú vyžadovať nejaké papierové podoby, ale čo sa týka vo vzťahu k inštitúciám, ku vzťahu k predkladaniu dokladov, tak rozhodne výpis, nahliadnutie do internetu alebo vytlačenie si v danom okamihu výpisu by malo postačovať. Samozrejme, je to celé o informatizácii spoločnosti, je tu snaha, aj v programovom vyhlásení vláda tvrdí, zriadila samostatný post pre pána Pellegriniho, ktorý by to mal riešiť a, myslím si, že ktorý by mohol uvítať túto snahu ako takýto prvý krok. Ešte ma napadá jedna vec, že z praxe, možno aj vy sa s tým stretávate, že podnikatelia si v pravidelných cykloch, teda každé tri mesiace, dávajú robiť originál výpisov a majú ich tam v šanónoch založené, proste štvrťročne, v štvrťročných periódach. Je to kopu peňazí, nezmyselných peňazí pre podnikateľov, ale možno je to príjem do štátneho rozpočtu, ale je to veľmi; povedzme si to úprimne, šikana, ktorá v konečnom dôsledku ani tú právnu podstatu, tú právnu relevanciu platnosti toho trojmesačného dokumentu, je aj tak druhoradá, lebo už dávno situácia môže byť zmenená.
Bublavý, Dušan, poslanec NR SR (2014-09-24):
Pán kolega Brocka, veď ja budem hlasovať za návrh predsedu vlády, ale nie za váš návrh. A že môžem poďakovať za to vám a kolegom, že môžem byť v Národnej rade a súčasne aj starostom, aj poslancom Národnej rady, za to vďačím vám a kolegom, ktorí ste mi to umožnili. Pán Viskupič, máš úplnú pravdu, mohlo to byť dávno za nami. Pani Mezenská, skúste sa dať zvoliť do samosprávy. Ja som neporušil žiadny zákon, že tu môžem byť a poberať plat. Pán poslanec Přidal a Lojzko Hlina, ďakujem za reakcie aj, pán Hlina, za to, že moji dôchodcovia nejakým spôsobom dali na vedomie, že sú so mnou spokojní, ma to len veľmi teší. Pán Hraško, ide z teba zloba. A to nie je dobrá vlastnosť. Pán kolega Bobík, ja to s KDH myslím dobre. A podporujem aj vašich kandidátov v samospráve v mojom okrese. A to sa dá ľahko preveriť, Marián Kvasnička tu nie je, ale ten je z našej lokality, ten by to mohol potvrdiť. Takže ja sa snažím. Kto je zodpovedný dobrý starosta a snaží sa byť taký pre obec, mne je jedno či je z KDH alebo z inej strany. Ja ho veľmi rád podporujem a podporím aj zo svojej pozície, keď ho môžem podporiť. Pán Petrák a pán Jarjabek, veľmi pekne vám ďakujem za podporu.
P. Paška, predseda NR SR: (2006-10-19):
Pani poslankyne, páni poslanci, pristúpime teraz k voľbách. Chcem predtým, ako otvoríme samotný akt volieb, podať ešte niekoľko informácií, ktoré považujem za dôležité. V prípade nezvolenia potrebného počtu kandidátov na sudcov Ústavného súdu sa vykoná opakovaná voľba. Opakovaná voľba sa vykoná aj v prípade nezvolenia predsedu Správnej rady Ústavu pamäti národa. Podľa volebného poriadku do opakovanej voľby na sudcov Ústavného súdu postupujú všetci navrhnutí kandidáti z prvého kola volieb. V prípade nezvolenia predsedu Správnej rady Ústavu pamäti národa do opakovanej voľby postupujú tí dvaja kandidáti, ktorí v prvom kole získali najväčší počet hlasov. Ešte chcem pripomenúť, že svoju voľbu, samozrejme, vyjadríte tak, že na hlasovacom lístku pri každom mene a priezvisku kandidáta označíte alternatívu, za ktorú hlasujete: „za“, „proti“ aj „zdržiavam sa“. Znovu zdôrazňujem, aby sme predišli znehodnoteniu hlasovacích lístkov, že pri každom mene musíte uviesť alternatívu. Pri voľbe kandidátov na sudcov Ústavného súdu je platný ten hlasovací lístok, na ktorom je označená alternatíva „za“ najviac u 15 kandidátov. Znovu opakujem, je to dôležitý údaj, 15 kandidátov najviac. Pri voľbe predsedu Správnej rady Ústavu pamäti národa je platný ten hlasovací lístok, na ktorom je označená alternatíva „za“ najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo označovaný inak. Ešte raz pripomeniem, že hlasujeme na osobitných hlasovacích lístkoch, ktoré sú v pravom hornom rohu označené veľkými písmenami A a B. Poprosím teraz všetkých určených overovateľov, aby sa ujali svojej funkcie, dohliadali na priebeh voľby, zároveň aby odvolili ako prví. Chcem ich požiadať, aby prišli informovať potom predsedajúceho volieb ako prebieha, či už všetci poslanci využili svoje právo, aby sme mohli formálne v zmysle rokovacieho poriadku vyhlásiť voľbu za ukončenú. A teraz, dámy a páni, pristúpime k vykonaniu tajného hlasovania. (Akt tajného hlasovania.)
T. Cabaj, podpredseda NR SR: (2009-06-23):
Pani poslankyňa bola jediná prihlásená do rozpravy. Kto sa hlási s faktickou? Pán predseda výboru Halecký. Končím možnosť prihlásiť sa s faktickou poznámkou.
Pamula, Peter, poslanec NR SR (2020-02-21):
Po prerokovaní.
M. Hort, podpredseda NR SR: (2008-09-18):
V rozprave, pán spravodajca? V súlade s § 28 rokovacieho poriadku sa teraz prihlásil o slovo pán spravodajca ešte v rozprave. Nech sa páči.
Hort, Milan, podpredseda NR SR (2010-10-22):
Ďalej s faktickou poznámkou pán poslanec Pavol Abrhan, nech sa páči.
I. Štefanec, poslanec: (2006-10-24):
A dovolím si povedať, že Európa skutočne hľadá spôsoby, ako zvýšiť konkurencieschopnosť. A jedným spôsobom je aj, aby bola konkurenčná, už tu dnes padla tá myšlienka, aby bola konkurenčná vo vnútri. A nemôže byť konkurenčná ináč, iba ak bude konkurenčná aj v oblasti daní. Ďakujem pekne.
Bugár, Béla, podpredseda NR SR (2016-11-23):
Nech sa páči, prezentujme sa a hlasujme. (Hlasovanie.) Prítomných 142 poslancov, za 140 a 2 sa zdržali hlasovania. Konštatujem, že tento návrh sme schválili. Ďakujem pekne. Budeme pokračovať v hlasovaní o vládnom návrhu zákona, o ktorom rokujeme v skrátenom legislatívnom konaní, až..., teda chcem požiadať o odsúhlasenie termínu, aby sme vedeli, že kedy budeme o tom rokovať. Týmto pádom navrhujem, aby sme o tomto vládnom návrhu rokovali o 14.00 hod. dnes. Je s tým všeobecný súhlas? (Nesúhlasná reakcia pléna.) Nie. Nech sa páči, prezentujme sa a hlasujme. (Hlasovanie.) Prítomných 140, za 92, proti 25, 23 poslancov sa zdržalo hlasovania. Konštatujem, že sme určili termín prerokovania tohto návrhu. Zároveň chcem požiadať aj predsedov príslušných výborov, aby zvolali schôdze výborov tak, aby sme v druhom čítaní mohli začať prerokovať návrh tak, ako sme určili, dnes od 14.00 hodiny. Teraz budeme hlasovať o bode 8 nášho programu v druhom čítaní o vládnom návrhu zákona, ktorým sa mení a dopĺňa zákon č. 145/1995 Z. z. o správnych poplatkoch, je to tlač 256. Prosím, spoločného spravodajcu z výboru pre financie a rozpočet pána poslanca Mojša, aby uviedol jednotlivé hlasovania. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 256.)
Viskupič, Jozef, poslanec NR SR (2015-12-08):
Ďakujem.
P. Paška, predseda NR SR: (2009-12-03):
(Prestávka.) (P prestávke.)
P. Paška, predseda NR SR: (2006-10-19):
Tretiu otázku položila pani poslankyňa Košútová a je pre pána ministra Jureňu – pán poslanec, chcem vás poprosiť, dostali ste priestor aj na doplňujúcu otázku, dostali ste odpoveď. Ešte raz, tretiu otázku položila pani poslankyňa Košútová a je pre pána ministra pôdohospodárstva Miroslava Jureňu a znie: „Vážený pán minister pôdohospodárstva, pre rok 2007 môžu poľnohospodári a potravinári po prvýkrát od platnosti zásad prístupového kodanského summitu rátať s úplnou, teda 70 % dotáciou. Čo bude prioritným cieľom pri jej využívaní?“
Laššáková, Jana, podpredsedníčka NR SR (2015-03-11):
Pani poslankyňa Košútová, nech sa páči.
Viskupič, Jozef, poslanec NR SR (2017-02-07):
Ďakujem. Dobre si popísal stav, aký tu máme. To znamená, niekto si vymyslel podnikateľské nebo, presadil do zákona, že zopár firiem bude vydávať lístočky, odčerpá zo systému, myslím, 60 mil. eur a tieto lístočky budú otravovať prevádzkovateľov gastrozariadení, budú otravovať samotných ľudí a nejakým zopár siedmim, ôsmim, desiatim ľuďom budú vyhovovať a zároveň títo ľudia si budú potom chovať svojich vlastných politikov, ktorých tu máme v pléne, a tí im toto podnikateľské nebo zabezpečujú. Preto si myslím, tak ako sa pýta aj pán poslanec Pčolinský, že asi tu nebudeme od týchto ľudí počuť argumenty, lebo sú radi, že je to schované, že nemajú žiadny argument a neprídu ho sem povedať. Ale možno sa dočkáme niečoho, že gastrolístky budú nasledovať nejaké drinklístky, a nejaká z koaličných strán si vydefinuje, že budeme nealko nápoje kupovať za drinklístky a potom prídu cigaretové lístky a keďže sú traja v koalícii, tak nebudeme mať len gastráče, ale budeme mať aj drinkáče a cigáče. To znamená, že (smiech v sále) tieto podnikateľské nebá z jedného a z druhého, kedy si vymyslia, že ako sa dá na slovenskej chudobe zarobiť, tak to budú vymýšľať takto. Som zvedavý, či kapitán Danko príde s cigáčmi a Béla Bugár s drinkáčmi. Uvidíme. (Potlesk.)
Jurinová, Erika, podpredsedníčka NR SR (2014-11-08):
Pán poslanec Petrák.
Laššáková, Jana, podpredsedníčka NR SR (2014-11-10):
Pán poslanec Valocký, nech sa páči.
Pčolinský, Peter, podpredseda NR SR (2022-11-10):
Ďakujem pekne. Uzatváram možnosť prihlásiť sa s faktickými poznámkami. Šesť faktických poznámok. S prvou faktickou pán poslanec Karol Galek.
Pročko, Jozef, poslanec NR SR (2024-01-23):
Ďakujem. Spýtali ste sa, či stojí koalícii ochrana pár zločincov za to, aby sme sa stali čiernou dierou Európy. No veď ale koho ochraňujú? Bödör, Gašpar, Para, Lindtner, Kočner a ďalší, Žiga. Veď Fico už prišiel o Kováčika. Teraz si predstavte, štyridsiati sú už odsúdení a tých 130 ďalších, keď mu odsúdia a dostanú to, čo si zaslúžia, veď kto bude kandidovať za ten Smerohlas? Viete, hovorili ste, že nechcú diskutovať, ale oni, keď idú do televízie, keď idú do nejakej relácie ako Šukajko Eštóčko, čo bol s Spišiakom, prípadne Pellegrini, Fico, veď to je klamstvo na klamstvo. Ale čo chcete od klamárov, ako je Pellegrini, ktorý v septembri ´23 hovoril, že jeho vnútro, jeho srdce, jeho presvedčenie mu nedovolí a nechce kandidovať za prezidenta. Kde je teraz Peťušo? Kandiduje za prezidenta. Čo hovoril Fico pred voľbami? Nebudeme rušiť žiadnu špeciálnu prokuratúru. Nie je toho pána birmovného Boha, že by sme toto zrušili. On, komunista, klamal, jak sa mu z huby prášilo. Ide rušiť špeciálnu prokuratúru. A ďalší do tretice? V piatok povedal, nič mi nie je. V nedeľu už ma bolia zuby. Viete, toto je niečo neskutočné! Oni sú klamári a čo slovo, tak to klamstvo. Budú vám rozprávať, že tento zákon poškodzuje dobré záujmy, teda poslanci Európskej únie poškodzujú dobré záujmy pri tomto zákone a nadáva im do potkanov. Nadáva Fico ľuďom do potkanov za to, že chceme a naozaj chceme, aby tento zákon neprešiel. Aby sa ľudia na Slovensku nemali, nemuseli báť. Ale viete čo, viete, treba sa báť. Treba sa báť Fica a jeho bandy!
Grendel, Gábor, podpredseda NR SR (2020-12-04):
S faktickou poznámkou pán podpredseda Šeliga.
Danko, Andrej, predseda NR SR (2017-09-11):
Ďakujem, pán poslanec. Na vystúpenie pána poslanca dve faktické poznámky. Uzatváram možnosť prihlásenia faktických poznámok. Pán poslanec Fecko, nech sa páči.
Pčolinský, Peter, podpredseda NR SR (2023-02-03):
Vážené pani poslankyne, vážení poslanci, otváram tretí rokovací deň 83. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Ján Blcháč, Dušan Galis, Jozef Habánik, Marek Hattas, Marek Kotleba, Stanislav Kubánek, Ján Mičovský, Jozef Šimko a Monika Kozelová. Nebudeme musieť napomínať pána poslanca Galisa. A budeme pokračovať v prerušenej rozprave v prvom čítaní návrhu zákona skupiny poslancov, zákona, ktorým sa mení a dopĺňa Zákonník práce, tlač 1349. Pán poslanec Vašečka zaujal miesto. Pani poslankyňa Vorobelová tak isto miesto spravodajcu. A posledným v poradí z písomne prihlásených rečníkov do rozpravy je pán poslanec Marián Viskupič, ktorému odovzdávam slovo. Nech sa páči, pán poslanec. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1349.)
Bugár, Béla, podpredseda NR SR (2017-11-30):
Pani poslankyňa Zemanová. Pardon, pán poslanec Dostál.
Žiga, Peter, podpredseda NR SR (2024-09-26):
O procedúre rozhodlo plénum hlasovaním a my pristúpime teraz k hlasovaniu o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií. Máme to uvedené ako tlač 482. Dávam slovo členovi výboru pre financie a rozpočet poslancovi Danielovi Karasovi, aby hlasovanie uviedol. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií , tlač 482.)
Matovič, Igor, poslanec NR SR (2019-09-25):
... pomaly pod plafón, že sa to nesmie týkať Mariana Kočnera, lebo... (Prerušenie vystúpenia predsedajúcim.)
I. Mikloš, podpredseda vlády a minister financií SR: (2003-09-09):
Sadzobník správnych poplatkov, ktorý tvorí prílohu citovaného zákona, sa dopĺňa o 38 nových položiek sadzobníka s novo spoplatňovanými úkonmi a konaniami orgánov štátnej správy ustanovenými novými právnymi predpismi, ktoré vyplývajú z činnosti správnych orgánov napríklad na úseku poštovej činnosti, životného prostredia, priemyselného práva, colníctva, veterinárnej a stavebnej správy, pamiatkového výskumu a konzulárnych poplatkov a v 18 položkách sa vypúšťajú zo sadzobníka úkony a konania, ktoré stratili svoje opodstatnenie. Sadzba správneho poplatku sa v 21 položkách zvyšuje a v 12 položkách znižuje. Ako príklad možno uviesť zníženie sadzby poplatku nadväzne na zmenu spôsobu spoplatňovania pri vkladoch do katastra nehnuteľností. Pri udelení štátneho občianstva Slovenskej republiky sa navrhuje znížená sadzba správneho poplatku aj u žiadateľov - kreoptantov podľa medzinárodného práva a u štátnych občanov Českej republiky narodených po 1. 1. 2003. Pri prepustení zo štátneho zväzku Slovenskej republiky sa navrhuje zrušiť spoplatnenie závislosti od ukončeného vzdelania a znižujú sa sadzby správneho poplatku v súlade s odporučením Európskeho dohovoru o občianstve. Navrhuje sa zaviesť v správnych orgánoch evidenciu o vykonaných spoplatňovaných úkonoch a konaniach a o sume vybraných poplatkov. Zároveň sa spresňuje rozpočtové určenie výnosu poplatkov a spôsob odvodu správnych poplatkov do štátneho rozpočtu Slovenskej republiky zastupiteľskými úradmi Slovenskej republiky. Upravuje sa aj rozsah výnimiek z platenia správnych poplatkov. Cieľom predloženého návrhu novely zákona je efektívnejšie realizovanie úkonov a konaní orgánov štátnej správy so zameraním na skvalitnenie činností, ktoré podliehajú spoplatneniu. Ako to naznačila aj schválená koncepcia určovania správnych poplatkov, vzhľadom na rôzne faktory, ktoré môžu ovplyvniť vyberanie správnych poplatkov, predpokladá sa, že príjmy zo správnych poplatkov zostanú na úrovni predchádzajúcich rokov, teda nezvyšuje sa zaťaženie správnymi poplatkami. Vážené dámy, vážení páni, ďakujem pekne za pozornosť.
I. Mikloš, poslanec: (2008-12-08):
S pánom poslancom Brockom súhlasím vo všetkom, čo povedal, s jednou malou výnimkou a na tú chcem poukázať. Ja si myslím, že naozaj to bolo transparentné. Takúto transparentnú zlodejinu, neviem, či sme tu už mali niekedy. Z hľadiska toho, akým spôsobom bol ten tender urobený, z hľadiska toho, ako nesúťažne bol urobený, z hľadiska toho, ktoré firmy zjavne a evidentne previazané na vášho predsedu a na vašu stranu nesúťažným spôsobom vyhrali, keď dokonca predseda SNS sa prihlásil k tomu, že v jednej z týchto firiem robil personálne zmeny. Čiže naozaj je to transparentné, je to tak transparentné, tak jasné, tak čitateľné a tak viditeľné, že ak z toho nerobí a neurobí predseda vlády, ak z toho nevyvodí dôsledky, tak zjavne berie aj na seba, na celú vládnu koalíciu a aj na stranu SMER politickú zodpovednosť za túto transparentnú zlodejinu. Ukazuje sa aj v tejto kauze, že predseda vlády nekoná ako slobodný človek, že koná úplne inak v prípade ministra Izáka, kde sú pochybenia státisícové a kde hovorí o etických problémoch a nepotrebuje ako dôkaz mať konečné vyšetrenie nejakými úradmi. Zjavne je to tak, že tam predseda SNS Slota povedal, „chcem ho vymeniť alebo potrebujem ho vymeniť, pretože možno sa zdráhal robiť niektoré veci, ktoré sa iní nezdráhajú“, tí, ktorí sa nezdráhajú, tí sú krytí nielen predsedom SNS, ale aj predsedom vlády, ktorý týmto na seba preberá politickú zodpovednosť.
Šimečka, Michal, podpredseda NR SR (2023-11-14):
Uplynul čas. Je mi to ľúto, ale ono sa to automaticky vypne. (Reakcia z pléna.) S faktickými poznámkami sa prihlásila pani poslankyňa Marcinková a pán poslanec Dostál. (Potlesk.) Takže slovo má pani poslankyňa Marcinková, prosím.
P. Paška, predseda NR SR: (2009-02-13):
Určeným spravodajcom je pán Ivan Varga, ktorý nás bude teraz informovať o výsledkoch rokovania výborov a o stanovisku gestorského výboru. Máte slovo, pán spravodajca.
V. Veteška, podpredseda NR SR: (2006-01-24):
M. Maxon, poslanec: Ďakujem pekne. Pán poslanec Hort, mám na vás jednu otázku. Skôr ma to osobne zaujíma. Rád by som vedel, čo vám po tom 1948. roku znárodnili, rovnako by ma zaujímalo, ako ste proti tejto skrivodlivosti bojovali a k tým ostatným veciam, ktoré ste spomínali, a je to moje legitímne právo, sa vyjadrím potom v rozprave, ale v zásade súhlasím s tým, čo povedal Dušan Jarjabek.
P. Hrušovský, predseda NR SR: (2003-09-16):
(Hlasovanie.) 129 prítomných, 74 za návrh, 55 proti. Návrh sme schválili. Ďalší návrh.
A. Belousovová, podpredsedníčka NR SR: (2007-12-07):
vládnom  návrhu   zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov . Vládny návrh tohto zákona ste dostali pred prvým čítaním ako tlač 407 a spoločnú správu výborov máte ako tlač 407a. Prosím znovu pána ministra Vážneho, aby vládny návrh zákona odôvodnil. Nech sa páči, pán minister, máte slovo.
Žilinka, Maroš, generálny prokurátor SR (2024-06-20):
Ďakujem veľmi pekne. To, či máte vy, pán poslanec, nejaké pochybnosti, alebo nemáte pochybnosti o tom, či s tým súhlasí dotknutý štátny zamestnanec, alebo nesúhlasí, to v zásade nie je moja vec. Ja som vedúci služobného úradu a ja súhlas na komunikáciu o služobných záležitostiach tohoto zamestnanca a ich verejnej prezentácii nemám. To je jedna vec. Druhá vec, ja som sa už vyjadril veľmi jasne, že k subjektívnym názorom a pocitom niektorých bývalých prokurátorov Úradu špeciálnej prokuratúry sa vyjadrovať nebudem a nebudem s nimi polemizovať ani vo verejnom priestore a už vôbec nie s politikmi. A to, samozrejme, platí aj o tom prípade, ktorý, v súvislosti s ktorým ste mi dali otázku. Nemám čo viac k tomu povedať. A áno, môžem ešte? (Rečník sa otočil na predsedajúceho.) A ešte jedna poznámočka, tak ako som povedal dnes na výbore a opakujem to a budem to vždy opakovať. Všetky rozhodnutia, personálne, vecné, materiálno-technické a týkajúce sa prechodu agendy, ktoré boli vykonané v súvislosti so zrušením Úradu špeciálnej prokuratúry, boli vykonané v súlade s platným právom. Ak niekto má vedomosť o porušení konkrétneho ustanovenia zákona, nech to uvedie. A ja tvrdím, že všetky moje rozhodnutia boli v súlade so zákonom, rovnako ako v súlade so zákonom bolo aj rozhodnutie v danej veci, o ktorej bližšie nebudeme hovoriť. Ďakujem.
Jarjabek, Dušan, poslanec NR SR (2022-04-29):
Ďakujem za slovo, pán predsedajúci. Pán poslanec Kamenický, ty si absolútne poukázal na jeden fakt, ktorý sa tuná, ktorý tuná už počúvame niekoľko dní, niekoľko týždňov dokonca a ktorý vrcholí v tieto dni. A je to kriminalizácia opozície. Proste udržať sa pri moci za akýchkoľvek okolností. Ja som dokonca počul niektorých právnikov hovoriť o tom, že keď teda sa dá hovoriť o skrátení volebného obdobia, tak dá sa veľmi jednoducho hovoriť aj o predĺžení volebného obdobia. Prečo by sa volebné obdobie mohlo skrátiť a nemohlo sa predĺžiť? Čiže aj takto perverzne rozmýšľajú niektorí poslanci v tomto nectenom parlamente. Proste tu naozaj už rozum zostáva stáť, čo všetko, čoho všetkého proste je táto koalícia schopná v rámci tejto kriminalizácie. Perverznej kriminalizácie opozície. Dokonca niektorí prítomní poslanci v parlamente sú presvedčení o tom, že sú svedkami nejakého parlamentného politického procesu. Ja nebudem vynášať z grémia, hej? Tam to povedal úplne na tvrdo jeden poslanec. A toto nie je len jeho názor. To je, to je skutočne názor istej skupiny poslancov, ktorí do dnešného dňa nevedia, kde vlastne sedia a čo ten parlament znamená a čo je jeho prvoradou úlohou. Preto lebo majú zahmlený mozog tou túžbou po moci, majú zahmlený mozog nenávisťou, ktorú, ja neviem, kde a kto do nich vštepil. Jednoducho sú presvedčení o tom, že oni sú tí vyvolení, ktorí toto všetko dajú do nejakého absurdného poriadku. Nemenovaného, nekonkretizovaného, len nenávisť. Prečo? Veľký otáznik a nikto vám na to nevie odpovedať. Kriminalizácia opozície a politický proces v parlamente. To je to, čoho sme tuná svedkami.
Hrnčiar, Andrej, podpredseda NR SR (2016-06-16):
Ďakujem. Dávam slovo pánovi spravodajcovi, ktorého určil navrhnutý gestorský výbor, pre sociálne veci, pánovi poslancovi Mihálovi.
Z. Kramplová, ministerka pôdohospodárstva SR: (2008-05-15):
Jednou z požiadaviek je aj práve uplatnenie všetkých zmien, ktoré boli schválené novelizáciou ustanovení zákona č. 543/2002 Z. z. o ochrane prírody a krajiny v znení neskorších predpisov, ktorá bola Národnou radou schválená 11. septembra a publikovaná v Zbierke zákonov pod číslom 454/2007. Zmeny sa týkali najmä biotopov a účasti neštátnych, neziskových organizácií pri konaniach podľa zákona o ochrane prírody a krajiny, kde sa týmto organizáciám  priznalo postavenie zúčastnenej osoby, a nie účastníkov konania. Ministerstvo pôdohospodárstva v súčasnosti pracuje na pripomienkovaní tohto návrhu zákona s tým, že ukončenie pripomienkového konania je 26. mája tohto roku. V súčasnosti odborné útvary ministerstva vypracúvajú pripomienky k návrhu novely zákona a verím a môžem už dnes konštatovať, že ministerstvo pôdohospodárstva v rámci svojej kompetencie uplatní celý rad zásadných pripomienok k návrhu novely zákona o ochrane prírody a krajiny alebo teda k novému zákonu, ktorý vytvorí predpoklad na naplnenie zámerov programového vyhlásenia vlády a ktorý bude znamenať výrazný posun od uplatňovania pasívnej ochrany prírody v prospech aktívneho prístupu ochrany prírody v národnom aj medzinárodnom kontexte. Ešte by som snáď v krátkosti využila príležitosť, vážený pán poslanec, aby som vám aspoň v krátkosti podala informáciu o zásadných pripomienkach alebo o pripomienkach, ktoré sa týkajú nášho rezortu a ktoré uplatníme v rámci pripomienkového konania. Ide najmä o: - zrušiť stupne ochrany v zákone a vyhlasovať chránené územia všeobecne záväzným  predpisom s určením obmedzení vo vzťahu k predmetu ochrany v konkrétnom chránenom území; - riešiť ujmy za obmedzenie vlastníckych práv z titulu ochrany prírody už pri jej vzniku, a nie ako to je doteraz pri lesných pozemkoch až po skončení platnosti lesných hospodárskych plánov, čo je niekedy až po 10 rokoch; - doriešiť majetkovoprávne usporiadania vlastníckych vzťahov v chránených územiach; - prehodnotiť výmery chránených území a ich ochranných pásiem; - prehodnotiť obmedzenia v chránených územiach, ak vplyvom mimoriadnych situácií dôjde k poškodeniu alebo k zničeniu biotopov, v prípade prekryvu chránených území jednoznačne definovať len jednu kategóriu chráneného územia, ktorá je najdôležitejšia; - vyriešiť systém špecializovaných manažmentových plánov a monitoringu lesných biotopov v chránených územiach a využiť k tomu lesné hospodárske plány; - správne aplikovať medzinárodné dohovory v legislatíve v Slovenskej republike a preberať záväzky o vzťahy v EÚ a OECD len v nevyhnutnom rozsahu stanovenom týmito záväzkami a nie nad ich rámec, tak ako to bolo doteraz. A snáď taká posledná dôležitá pripomienka: - zjednodušiť povoľovací proces pri regulácii početných stavov chránených živočíchov, ako je medveď, kormorán, bobor, aby sme nechránili nezmyselným spôsobom tieto živočíchy viac ako občanov Slovenskej republiky. Ďakujem. Skončila som.
P. Prokopovič, minister dopravy, pôšt a telekomunikácií SR: (2003-09-17):
K návrhu novely predmetného zákona pristúpilo Ministerstvo hospodárstva Slovenskej republiky na základe Plánu legislatívnych úloh vlády Slovenskej republiky na rok 2003. Ťažiskovými bodmi celého návrhu novely zákona sú ustanovenia, ktorými sa upravuje § 10, čím sa umožní vláde Slovenskej republiky doprivatizovať majetok podnikov s tzv. charakterom prirodzených monopolov. Pri úprave tohto paragrafu sme sa snažili zachovať vláde Slovenskej republiky istú voľnosť pri rozhodovaní o ponechaní, či neponechaní, určitej majetkovej účasti v rukách štátu s ohľadom na záujmy štátu. Vypracovaním tejto novely sa napĺňa Programové vyhlásenie vlády Slovenskej republiky, ktorého súčasťou je aj dôchodková reforma, na úspešné spustenie ktorej je potrebný nemalý objem finančných prostriedkov, niektoré odhady sa pohybujú aj vo výške cirka 120 mld. korún, ktorými štát v rozpočte nedisponuje, a tieto prostriedky sa dajú získať len už uvedeným doprivatizovaním majetku tzv. podnikov s charakterom prirodzených monopolov. Vzhľadom na objem štátneho majetku, ktorý bude možné potenciálne privatizovať, ako aj kvôli celkovému zvýšeniu dohľadu nad procesom privatizácie sa navrhuje v podnikoch, tzv. prirodzených monopolov, predĺžiť lehotu na podanie návrhov o určení neplatnosti prevodu alebo prechodu z vlastníctva z 3 rokov na 10 rokov. Ďalej sa návrhom zákona, na základe doterajšej praxe, upravujú niektoré ustanovenia tak, aby zo zákona jednoznačne vyplývali práva a povinnosti dotknutých subjektov. Ide tu najmä o upresnenie prechodu záväzkov na viac nadobúdateľov privatizovaného majetku, ktorý je zabezpečený štátnou zárukou, a upresnenie postupu pri žiadostiach o udelenie výnimky z § 45. Návrh zákona bol prerokovaný a schválený na rokovaní vlády Slovenskej republiky uznesením č. 793 z 21. augusta 2003. Vážený pán podpredseda Národnej rady, vážené panie poslankyne, vážení páni poslanci, na základe uvedených skutočností si vás dovoľujem požiadať o podporu vládneho návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení a dopĺňa zákon č. 173/1993 Z. z. o niektorých náhradách v súvislosti s prevodom majetku štátu na iné osoby. Ďakujem vám za pozornosť.
Pellegrini, Peter, podpredseda NR SR (2020-03-24):
Pani poslankyňa Vaľová.
Laššáková, Jana, podpredsedníčka NR SR (2015-09-22):
Ďakujem pekne, pán podpredseda vlády, prosím, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský zahraničný výbor, poslancovi Mariánovi Kérymu. Nech sa páči, pán spravodajca.
Kaník, Ľudovít, poslanec NR SR (2014-11-28):
Ďakujem. No, na pána poslanca Muňka len, že poviem ja o voze a vy o koze. Lebo to je úplne o inom niečom, o II. pilieri v tejto veci. No ale, keď už sme tak, čo priniesol pre tých ľudí, že už majú vyše 6 mld. eur na svojich súkromných účtoch, to znamená zbohatli, ich majetok sa zvýšil o 6 mld. euro a výnosy tohto roku, konečne po ukončení zbytočných napádaní, politických, tohto systému sú veľmi slušné. Od štyroch, piatich, siedmich percent pri vyvážených fondoch až po 17 % pri indexových fondoch, čo bude ďalej zvyšovať majetok nie správcovských spoločností, ale tých sporiteľov. Takže to priniesol II. pilier. Najväčší sociálny program, ktorý v Európe bol spustený v prospech občanov krajiny. A je tam, že štáty eurozóny, aké majú. No keď chceme, aby sme mali to isté zaostávanie vo výkonnosti ekonomiky a v životnej úrovni, ako máme dnes za štátmi eurozóny alebo Európy, starej Európy, tak majme také zákony, ako majú oni. Fixujeme ten stav a nikdy sa nám nepodarí tieto krajiny dobehnúť. Lebo my, keď chceme znižovať zaostávanie, musíme bežať rýchlejšie, ako oni. Keď budeme bežať tak isto, tak jednoducho aj ten rozdiel bude taký istý. Takže my si uvedomme aj to, my musíme byť dynamickejší, odvážnejší, svižnejší, náš rast musí byť rýchlejší, keď to chceme dobehnúť. A čo Štefan Kuffa hovoril, ako áno, so znalosťou veci povedal presne to, čo svätá pravda jednoducho. O to tu ide. Tu sa schovávať za socialistické ľavicové heslá nemá žiadny zmysel, pretože to tým ľuďom škodí. Prácu im to nedá, naopak, práve takéto veci by im prácu dalo.
Goga, Pavol, poslanec NR SR (2018-02-14):
Ďakujem za slovo. Pán poslanec, v mnohom súhlasím s mojou predrečníčkou pani Smolíkovou, takže niektoré veci, ktoré povedala, nebudem ani opakovať. Aj preto, že vo vašom vystúpení je mnoho protirečení aj v zmysle toho, ako poznám, ako poznám vaše názory. Úplne súhlasím s tým, aby sa zmenila, zmenilo postavenia rád škôl. Na jednej strane hovoríte, väčšiu demokraciu, potom hovoríte, že sú to zlí členovia rád škôl, lebo nevedia, že ich riaditeľ je vyfľusnutý, že je vyprázdnený, že nemá invenciu a podobne. Tak potom čo chcete? A pýtam sa vás teraz jednu praktickú otázku. Budete toto platiť aj pre súkromné a cirkevné školy? Ďakujem.
Heger, Eduard, poslanec NR SR (2019-09-18):
Ďakujem pekne za slovo. Pán kolega Mihál, ja súhlasím s vami, že takýto systémový prvok by naozaj nemal prichádzať formou poslaneckého návrhu, ale mal by prichádzať formou vládneho návrhu, aby vedel absorbovať práve tú dôležitú diskusiu a aby mohli prispieť do tej diskusie naozaj všetky prvky alebo všetci aktéri, ktorých sa takýto systémový prvok dotkne. A to som zástancom, tým chcem povedať, že som zástancom pri minimálnej mzde, aby to bol teda vzorec, aby to bol systémový prvok, aby sa to naozaj nedalo zneužívať, tak ako sme toho svedkami, alebo boli sme toho svedkami, na politické účely. A veľmi dobrý postreh aj s tou minimálnou mzdou, čo sa týka štátu, že naozaj štát by mal ísť príkladom v tom, že ak si teda určité pravidlá schváli, tak ich vie ako prvý naplniť, takže toto bol tiež veľmi dobrý postreh. Čo sa týka samotnej minimálnej mzdy, tak my uvažujeme nad tým, že by sme možno aj do druhého čítania pripravili pozmeňujúci návrh, pretože rozlišujeme ako keby dve také skupiny obyvateľstva. Jedni sú tí, ktorí sú kvalifikovaní, čiže majú povedzme ukončené stredné vzdelanie a potom tí, ktorí nemajú žiadne vzdelanie, alebo len základné vzdelanie. A, samozrejme, myslíme si, že podľa tohto by mala byť prispôsobená ako keby tá úroveň, pretože je pravda, že ľudia bez kvalifikácie sú ťažšie zamestnateľní pri určitých úrovniach mzdy ako tí, ktorí tú kvalifikáciu majú. A myslím si, že toto je aj spravodlivé a zároveň aj motivačné. Ďakujem.
Hrnčiar, Andrej, podpredseda NR SR (2017-09-12):
Vyhlasujem všeobecnú rozpravu za skončenú. Pýtam sa, či chce zaujať stanovisko navrhovateľ. Nech sa páči.
Kozelová, Monika, poslankyňa NR SR (2021-10-06):
Dajme hlasovať.
Danko, Andrej, predseda NR SR (2017-12-06):
Otváram rozpravu. Do rozpravy som dostal písomnú prihlášku pána poslanca Kamenického. Nech sa páči, pán poslanec.
Linhart, Patrick, poslanec NR SR (2021-11-03):
Ďakujem za slovo, pán predsedajúci. Ako keby to dal Google Translate, tak by to dal záživnejšie tak trošku ako Jarko. To je jediná výtka. Nabudúce treba naozaj si dať pozor na tie pozmeňováky, pretože potom tu budeme trpieť ďalšie dve hodiny všetci poslanci. Takže toľko a ostatné poviem potom v rozprave, do ktorej sa potom hlásim.
Blanár, Juraj, podpredseda NR SR (2021-11-26):
Vážené pani poslankyne, páni poslanci, urobili sme spoločne s organizačným odborom a s pánom riaditeľom sumarizáciu, kde sa v súčasnosti nachádzame, môžeme teda pokračovať ďalším bodom, ktorý je v zmysle poradia schváleného programu, ktorým je druhé čítanie návrhu skupiny poslancov na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon 467/2002 Z. z. o výchove, á, výrobe a uvádzaní liehu na trh v znení neskorších predpisov, je to parlamentná tlač 663. Spoločná správa pod číslom 663a. Udeľujem slovo pani poslankyni Jarmile Halgašovej, aby za skupinu poslancov tento návrh odôvodnila. A po ukončení prerokovania o tomto bode vás budem informovať o ďalšom postupe, pretože ešte sa snažíme zistiť ďalšie informácie, ako to je s ďalšími predkladateľmi, ktorí by mali nasledovať podľa programu. Čiže po ukončení tohto bodu vás budeme informovať, aký bude priebeh dnešného rokovacieho dňa do 14. hodiny. Nech sa páči, pani poslankyňa Halgašová, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov , tlač 663.)
Grendel, Gábor, podpredseda NR SR (2022-05-03):
Pán poslanec Kubánek.
P. Abrhan, poslanec: (2003-11-05):
Ako posledný pozmeňujúci návrh predniesol pán poslanec Mitrík. Prosím, pán predseda, dajte o tomto návrhu hlasovať.
Bugár, Béla, podpredseda NR SR (2016-09-08):
Pani poslankyňa Verešová.
Dostál, Ondrej, poslanec NR SR (2019-12-03):
Žiadam pridať pol minúty, lebo pán poslanec Vážny mi skákal do reči. (Prerušenie vystúpenia predsedajúcim.)
Poliačik, Martin, poslanec NR SR (2018-10-24):
Ja musím skonštatovať iba jedno, že ma veľmi zaráža tá krátkozrakosť niektorých, ktorí hovoria, že veď my to teraz odsúhlasíme takto, ale potom nebudeme hlasovať tak a tak. Problém je, že nikto z nás tu o pol roka nemusí byť. Tu môže byť úplne iný parlament, tu môže byť úplne iná vláda a potom už nebude čas na slzy, že však my sme to tak nemysleli. Teraz je ten čas, kedy je potrebné ešte sa rozhodnúť správne. Teraz je ten čas, kedy je potrebné ešte sa stiahnuť z kratšej cesty, lebo čo sa nám pred dvoma, tromi, štyrmi, piatimi rokmi zdalo nepredstaviteľné, to sa deje práve teraz. Tak si skúste predstaviť voči dnešku, čo tu môže byť o päť rokov. Pozrite sa na Orbána, pozrite sa na Kaczyńského, ako rýchlo sa dá rozložiť ústavný systém krajiny. A toto robí zástupca menšiny Gábor Gál, ktorý by mal prvý myslieť na to, aby menšiny boli tu ochránené. Liberálna demokracia je o tom. Ja ti Gábor, o ničom nenadávam ani ťa za nič neoznačujem, iba ti hovorím, že robíš veľkú chybu a ešte to môžeš odčiniť.
Laššáková, Jana, podpredsedníčka NR SR (2013-06-18):
Pán poslanec Kadúc, nech sa páči.